# วรยศ บุญทองนุ่ม
ภฤศ บุญทองนุ่ม (ชื่อเดิม วรยศ บุญทองนุ่ม)(เกิด 2 มิถุนายน พ.ศ. 2523)  เป็นนักร้องและนักแสดงชาวไทย เป็นบุตรชายของ นิวัฒน์ บุญทองนุ่ม (บิดา) เริ่มเข้าสู่วงการบันเทิงจากการเป็นสมาชิกมือกีตาร์วง 11 RD ในปี พ.ศ. 2539 แต่ก็ยุบวงในเวลาต่อมา เขาจึงผันเปลี่ยนมาเป็นนักร้องนำของวง พาวเวอร์แพท (POWER PAT) ที่โด่งดังในช่วงปี พ.ศ. 2543 - พ.ศ. 2547 สังกัดเบเกอรี่มิวสิค และสังกัดจีเอ็มเอ็ม แกรมมี่ แพทเคยถูกศาลตัดสินจำคุกด้วยคดียาเสพติดในปี พ.ศ. 2547 ก่อนจะได้รับการปล่อยตัวในปี พ.ศ. 2564 และกลับมาร่วมวงพาวเวอร์แพทอีกครั้งในสังกัดข้าวสาร เอ็นเตอร์เทนเมนท์ ในปี พ.ศ. 2565 แต่หลังจากค่ายข้าวสารยุติการดำเนินงาน เขาจึงได้ก่อตั้งค่ายเพลงเองในชื่อ บริษัท มาดูมาฟัง จำกัด

 ประวัติ 
วงพาวเวอร์แพท (POWER PAT) และงานแสดงช่วงแรก ก่อตั้งวงเมื่อปี พ.ศ. 2541 ในค่ายเพลงสังกัด เบเกอรี่มิวสิค ก่อนเปิดตัวเมื่อปี พ.ศ. 2543เปิดประวัติ "เพาเวอร์แพท" โดยมีเขาเป็นนักร้องนำ กับอัลบั้มชุดแรกในชื่อ "POWER Pat" กับค่ายครันช์เรคคอร์ดสวงพาวเวอร์แพท สังกัดเบเกอรี่มิวสิค โดยเปิดตัวด้วยเพลง "โรงภาพยนตร์" และเพลง "อย่าเขย่า"แพท พาวเวอร์แพท กับคดียาเสพติดที่ต้องนอนคุก 50 ปี!! ผ่านมาแล้ว 12 ปี ชีวิตเป็นยังไงบ้าง , news.boxza.com, 1 พ.ค. 2559 
สมาชิกในวง ประกอบไปด้วย แพท-วรยศ  บุญทองนุ่ม (ร้องนำ) , ฟ้า-ปัณณวิช สุวัฒนานันท์ (กีตาร์), เปรม-วริทธิ์ธร ธนาวัฒน์ศิริ (เบส) และ เจี๊ยบ-กมลชัย เข็มทอง (กลอง) โดยมีผู้จัดการวง   คือ ณัฐฎ์ณัฐ หิรัญสมบูรณ์ (เท็ดดี้) 

ในปี พ.ศ. 2544 วงพาวเวอร์แพทได้ออกอัลบั้มชุดที่สองติดต่อกันมา คืออัลบั้ม "POWER POP" กับสังกัดอัพจี ในเครือจีเอ็มเอ็ม แกรมมี่ เปิดตัวด้วยเพลง "หลุดปากใช่ไหม" ที่เป็นที่โด่งดังในเวลาต่อมา ก่อนจะแยกตัวออกจากวงในเวลาต่อมา

ต่อมา แพทได้ออกอัลบั้มเดี่ยวชุดแรก หลังจากแยกตัวออกจากวงในปี พ.ศ. 2545 ในชื่อว่า "แพท Power Pat" ออกวางจำหน่ายเมื่อวันที่ 12 พฤศจิกายน พ.ศ. 2545 โดยมีเพลงที่เป็นที่รู้จักได้แก่เพลง มีคำเป็นร้อย และเพลง ตื๊ด...ตื๊ด

นอกเหนือจากงานเพลงแล้ว วรยศยังมีโอกาสแสดงละครโทรทัศน์ ได้แก่เรื่อง รัน! รักอันตราย, Girl Club รับเอาคืน และเรื่อง เฮี้ยวนักรักซะเลย

 ข้อหาคดียาเสพติด พ.ศ. 2547–2564  
แพทถูกเจ้าหน้าที่ตำรวจจับกุมคดีมียาเสพติดไว้ในความครอบครองเพื่อจำหน่ายและเสพ (ยาอี) เมื่อวันที่ 6 พฤษภาคม พ.ศ. 2547อักษรเตือนใจหลังกรงขัง ของ "พาวเวอร์ แพท" , manager.co.th, 7 เม.ย. 2548 โดยแพทอ้างว่าที่ทำลงไปเพราะชีวิตตกอับ ไม่มีงาน จนต้องหันมาพึ่งยาเสพติด กลายเป็นคดีดังที่ทำเอาแฟนเพลงของเขาช็อคและตกใจอย่างมากในสมัยนั้น แพทถูกศาลฎีกาพิพากษายืนตามศาลอุทธรณ์จำคุก 50 ปี และปรับ 1 ล้านบาทแพท พาวเวอร์แพท กับวันวานที่เคยโด่งดัง, sanook.com, 27 มิ.ย. 2557“พาวเวอร์ แพท” เผยชีวิตหลังกรงขัง กับสำนึกลูกผู้ชาย ที่จะไม่มีวันทำผิดซ้ำสอง, manager.co.th, 25 มิ.ย. 2551

หลังจากถูกจับ และศาลตัดสินให้จำคุก 50 ปี และถูกจองจำไว้ในเรือนจำกลางบางขวาง จังหวัดนนทบุรี แม้ชีวิตที่ผ่านมาจะเป็นช่วงเวลาของการรับโทษ แต่เขาไม่ปล่อยให้ย่ำแย่ตามสภาพที่เป็นอยู่ แต่กลับมุ่งมั่นทำความดีและจดจำความทรงจำอันเลวร้ายไว้เตือนใจไม่ให้ก้าวผิด จนเขาได้เรียนจบปริญญาตรี คณะศิลปศาสตร์ เอกสารสนเทศศาสตร์ มหาวิทยาลัยสุโขทัยธรรมาธิราช และเมื่อวันที่ 17 กันยายน พ.ศ. 2552 กรมราชทัณฑ์ได้จัดพิธีมอบและฉลองปริญญาให้กับเขาในเรือนจำกลางบางขวาง และอนุญาตให้ครอบครัวของผู้ต้องขังเข้าร่วมแสดงความยินดีด้วย วันนั้นนอกจากจะเป็นวันที่แพทภูมิใจในตัวเองแล้ว ยังเป็นวันที่เขาอบอุ่นใจที่สุดที่ได้อยู่ในอ้อมกอดของครอบครัวอย่างพร้อมหน้า นับเป็นอีกหนึ่งวันที่เขาเฝ้ารอคอย“พาวเวอร์แพท” เจ๋ง จบปริญญา เจ้าตัวตั้งเป้าคว้าปริญญาอีกใบ ด้าน “พ่อ” สุขล้นใจได้กอดลูกชายในรอบ 5 ปี , manager.co.th, 5 ต.ค. 2552

นอกจากการตั้งใจเรียน มุ่งมั่นทำความดีแล้ว แพทยังใช้เวลาในเรือนจำให้เกิดประโยชน์โดยการวาดรูป เล่นกีตาร์ แต่งเพลง และสอนเพื่อนนักโทษเล่นดนตรี ประพฤติตัวอยู่ในกฎระเบียบของเรือนจำ จนกระทั่งได้เป็นนักโทษชั้นดีเยี่ยม และได้รับการลดโทษลงเรื่อย ๆ

 หลังพ้นโทษและอุปสมบท พ.ศ. 2564–ปัจจุบัน 
ในที่สุดเมื่อวันที่ 4 มกราคม พ.ศ. 2564 หลังจากแพทใช้ชีวิตในเรือนจำมาเป็นเวลา 16 ปี 8 เดือน แพทก็ได้รับการพระราชทานอภัยโทษและปล่อยตัวออกมาใช้ชีวิตนอกเรือนจำอีกครั้ง โดยหลังออกจากเรือนจำ แพทก็ได้วางแผนที่จะอุปสมบทเพื่อทดแทนคุณแก่บิดามารดา โดยวรยศได้อุปสมบทที่วัดเทพศิรินทราวาสราชวรวิหาร ตั้งแต่วันที่ 19 มิถุนายน - 6 กรกฎาคม เป็นเวลา 18 วัน ได้รับฉายา “กิตติยโส” แปลว่าผู้มีเกียรติยศน่ายกย่อง

 ชีวิตส่วนตัว 
แพทตรวจพบว่าเป็นโรคหมอนรองกระดูกคอกดทับเส้นประสาท เนื่องจากกระดูกคอเสื่อมจากพฤติกรรมชีวิตในเรือนจำจนเป็นอาการเรื้อรั้ง รู้จัก โรคหมอนรองกระดูก อาการแฝงคนวัยทำงาน อันตรายแค่ไหน หากไม่ผ่าตัดเสี่ยงเป็นอัมพาตโดยเริ่มแสดงอาการตั้งแต่ปลายปี พ.ศ. 2565 แพทเปิดเผยกับผู้จัดการออนไลน์ว่า มีอาการปวดเมื่อยแขนด้านขวา และมีอาการเหน็บชาที่แขนขวา แพท พาวเวอร์แพท” ผ่าตัดใหญ่รักษาหมอนรองกระดูกฯ เสียใจจะทำสิ่งที่รักได้ไม่เหมือนเดิม ต้องใช้ชีวิตระวังมากขึ้น! หลังพบแพทย์ก็พบคอที่กระดูกแต่ละข้อผิดรูป จะมีบางข้อที่หล่นลงมาชิดเรียงกันจนทับเส้นประสาท มรสุมอีกรอบ! “แพท” ผ่าตัดใหญ่ เสียใจจะวาดรูปไม่ได้เหมือนเดิม เหมือนสูญเสียสิ่งที่รักในชีวิต

ในปี 2565–ปัจจุบัน แพทมีผลงานเพลงต่อเนื่องอีก 1 อัลบั้ม ได้แก่ Power 22 (2565) มีเพลงเด่นคือ "แบก" (เพลงเก่ามาร้องใหม่) "รักไม่เบื่อ" "ฤดูฝัน" แพทมีผลงานเพลงต่อเนื่อง "สุดท้าย" "คิดไม่ซื่อ" "สแกมเมอร์" "แล้วแต่"

 ผลงานเพลง 
 สตูดิโออัลบั้ม 
ปีชื่ออัลบั้มรายชื่อเพลง2543 POWER PAT อย่าเขย่า
 โรงภาพยนตร์
 สะเทือน
 แม่น้ำร้อยสาย 
 ติดได้ติดไป 
 ไม่สำคัญ
 รูปใบเก่า
 หายใจไม่ทัน 
 แบก
 ขอบอก2544 POWER POP หลุดปากใช่ไหม
 อัดมันเลย
 คิขุอะโนเนะ
 ทุกข์เป็นเพื่อนเธอ
 เป็นไง เป็นกัน
 ตบตา 
 ถังขยะ 
 ผู้ชายคนหนึ่ง
 รออยู่ 
 ตะโกนดังๆ2545Power Pat (อัลบั้มเดี่ยว) Interlude
 ตื๊ด..ตื๊ด
 มีคำเป็นร้อย
 Woman In Red
 เล่นสนุกพอไหม
 เขาไม่คู่ควร
 คนเดียวหัวหาย
 เห็นตำตา
 เพลงของเธอ
 บอกความเหงา
 เหยียบดาว

 ซิงเกิล 
 ปี พ.ศ. ชื่อเพลง อันดับสูงสุด อัลบั้มที-ป็อป ท็อปชาร์ต 2564 "ต้องคำสาป"  8  rowspan = "16"  "พลัง"  — "เบาได้เบา" (ต้นฉบับ ฟลุ๊ค ไอน้ำ)  — "มรดกดิน"  (แต่งให้กับทางกรมราชทัณฑ์)  — "หนักปากไม่เท่าหนักใจ" (ต้นฉบับ Motif)  — "เกลียดความเหงา" (ต้นฉบับ เบลล์ นันทิตา) — "สำออย" (ซิงเกิ้ลใหม่)  — 2565 "02.22 น." (ซิงเกิ้ลใหม่) — "รอยสักที่ถูกลืม" (ต้นฉบับ 7days crazy) — "สิ่งสมมุติ" (ซิงเกิ้ลใหม่) — "แบก" (เพลงเก่ามาร้องใหม่) — "รักไม่เบื่อ" — "ฤดูฝัน" — "สุดท้าย" — 2566  "คิดไม่ซื่อ"   — 2567  "สแกมเมอร์"   — "—" หมายถึงเพลงนั้นไม่ได้อยู่ในอันดับ "*" หมายถึงชาร์ตเพลงที่ไม่ได้อยู่ในเวลานั้น ๆ

 อัลบั้มอื่นๆ 
 อัลบั้ม "Cheer (Male)" ร่วมกับศิลปินชายสังกัดจีเอ็มเอ็ม แกรมมี่ (พ.ศ. 2544)

 เพลงประกอบละคร 
 เพลง ใช่คนนี้หรือเปล่า (ประกอบละครเรื่อง เฮี้ยวนักรักซะเลย ทางช่อง 3)

เพลงประกอบโฆษณา
 เพลง ความเชื่อ (ประกอบโฆษณา เคเอฟซี)

 ผลงานการแสดง 
 ละครโทรทัศน์ 
 ละครโทรทัศน์ปี พ.ศ.เรื่องออกอากาศรับบทเป็นแสดงคู่กับหมายเหตุ 2544  รัน! รักอันตราย  ช่อง 5 นิค    2545  เฮี้ยวนักรักซะเลย ช่อง 3เดียวพิมรา เจริญภักดี   Girl Club รับเอาคืน ไอทีวี  เพทาย  ซาแมนต้า แสงสิงแก้ว ไฮด์  

 ออนไลน์ 
 พ.ศ. 2564 : POWER PAT : TAP REWOP ทางช่อง YouTuber:POWER PAT Official Channel (ทั้งวง)
 พ.ศ. 2564 : กรมราชทัณฑ์ ทางช่อง ยูทูบ : (เฉพาะแพท)
 พ.ศ. 2566 : PAT Share Passion ทางช่องยูทูบ : ZENSE Entertainment (เฉพาะแพท)

 ผลงานโฆษณา 
ปี พ.ศ.สินค้าออกอากาศ หมายเหตุ 2564  สก๊อต 100 ซุปไก่สกัดสูตร 100% ขนาด 100 มล.  โทรทัศน์YouTubeFacebookLINE TVTikTok  ทั้งวง

ผลงานเขียนหนังสือ
 ชีวิตที่ไม่มีเทค 2
 ไม่ใช่ที่ของเรา